Kas telekanalitel suhtekorraldajatest ka reaalset kasu on, pole aimugi. Küll tean mitut tuttavat, kelle kuuldes ei tohi tantsusaadet mainida - katab kõrvad kätega ja jookseb eemale. Viimane piisk karikasse oli sellele seltskonnale kardetavasti Johannes Ahuni aktifotod, sest traagelniidid, kuidas kunstlikult  staari üles töötatakse, on liiga silmatorkavad. Publik pole päris loll - väevõimuga pähe määritud "staarid" eristatakse eksimatult "ehtsatest", neist, kes staaritiitli tööga, hea laulu- või näitlemisoskusega ausalt välja teeninud.